༈ བསིལ་བ་ཚལ་དུ་(༥༢ན)མགོན་པོ་
ཞལ་བཞི་པར་ཕུལ་བའི་སྙན་དར་ཞལ་ཡིག་དམ་ཚིག་རྡོ་རྗེའི་སྒྲ་དབྱངས། འགྲོ་ལ་ཚད་མེད་བཞི་ལྡན་
འཛུམ་པའི་ཞལ། །བདུད་བཞིའི་སྣང་ངོར་རབ་ཁྲོས་སྲིན་པོའི་གདོང༌། །ཆེམ་ཆེམ་
མི་རོ་གསོལ་ཡང་ཚིམ་མིན་པར། །ཁམས་གསུམ་ཅིག་ཅར་ཟ་ལ་རིངས་པ་ ་བཞིན།
ངེས་པའི་དོན་དུ་དཔལ་ལྡན་ཧེ་རུ་ཀ །གདུག་པ་གདུལ་ཕྱིར་ཞིང་སྐྱོང་སྟོབས་འཕྲོག་
དབང༌། །རིག་འཛིན་བརྒྱུད་པའི་བྲན་དུ་བྲམ་ཟེའི་གཟུགས། །གཅིག་ལས་དུ་མར་
སྤྲུལ་པའི་གར་མཁན་ཅན། །རྡོ་རྗེ་འཆང་དང་ཀླུ་སྒྲུབ་ལོ་ཆེན་གཉན། །ས་ཆེན་ཡབ་
སྲས་བདག་ཆེན་རྡོ་རྗེ་འཆང་། །ཀུན་སྤངས་ཆོས་རྗེ་མཚར་ཆེན་མཁྱེན་བརྩེའི་དབང་། །
བརྒྱུད་པའི་བླ་མ་རིམ་པར་བྱོན་རྣམས་དང༌། །ཁྱད་པར་རྩ་བའི་བླ་མ་རྣམ་གཉིས་
ཀྱིས། །སྔགས་འཆང་བདག་གི་གྲོགས་དང་བྲན་ཚུལ་དུ། །རྡོ་རྗེའི་བཀའ་ནན་དྲག་
པོས་གཉེར་གཏད་པའི། །དམ་ཚིག་དགོངས་ལ་བཅོལ་བའི་འཕྲིན་ལས་སྒྲུབས།། །།
བསིལ་བ་ཚལ་གྱི་པུ་ཏྲའི་སྙན་དར་ཞལ་ཡིག་བྲམ་ཟེའི་དམོད་པ་གྲུབ་པའི་བཤན་པ། རབ་ཁྲོས་བྲམ་
ཟེའི་དམོད་པ་གྲུབ་པའི་འབྲས། །སྐྱེ་རྒུའི་བླ་སྲོག་ཚེ་ལ་དབང་སྒྱུར་བ། །མོན་པ་པུ་
ཏྲ་མིང་སྲིང་བཅས་པ་རྣམས། །རྩ་བརྒྱུད་བླ་མའི་དམ་ཚིག་ཉེར་དགོངས་ལ། །མི་
མཐུན་ལོག་པར་འཁུ་བ་དགྲ་སྡེའི་དཔུང་། །སྟེང་འོག་ཕྱོགས་མཚམས་བར་གསུམ་
གར་གནས་ཀྱང་། །འཕྲིན་ལས་(༥༢བ)མ་
ལུས་ཐོགས་མེད་འགྲུབ་པར་མཛོད།། །།